|  |  |  |
| --- | --- | --- |
| ГРБОВИ ЗА МЕМОРАНДУМ | Република Србија  Аутономна покрајина Војводина  **Покрајински секретаријат за**  **пољопривреду, водопривреду и шумарство**  Булевар Михајла Пупина 16, 21000 Нови Сад  Т: +381 21 487 44 11; 456 721 F: +381 21 456 040  [psp@vojvodina.gov.rs](mailto:psp@vojvodina.gov.rs)  Број: 000344138 2025 09419 001 001 000 001 04 015  Дана: 03.02.2025. године | |
|  | |  |

**УПУТСТВО ЗА ОБАВЉАЊЕ САВЕТОДАВНИХ ПОСЛОВА НА ПОДРУЧЈУ АП ВОЈВОДИНЕ У 2025.ГОДИНИ**

**Саветодавни послови се обављају у складу са Програмом подршке пољопривредним стручним и саветодавним службама у обављању саветодавних и прогнозно извештајних послова у заштити биља у АП Војводини за 2025. годину („Службени лист АПВ 57/2024) и у складу са мером 306, Програма подршке за спровођење пољопривредне политике и политике руралног развоја за територију Аутономне покрајине Војводине у 2025.години и тачке 2.7. „Подршка пружању савета и информација пољопривредним произвођачима , удружењима, задругама и другим правним лицима у пољопривреди“ („Службени лист АПВ 57/2024).**

**Саветодавне послове у 2025. години могу обављати: пољопривредне стручне службе, пољопривредне саветодавне и стручне службе са подручја АП Војводине, Истраживачко-развојни институт Тамиш д.о.о. Панчево и Енолошка станица д.о.о. Вршац.**

**Скраћенице које Упутство** за обављање саветодавних послова **у 2025. години** на подручју АП Војводине **користи:**

* **Упутство** - Упутство за обављање саветодавних послова у 2025. години на подручју АП Војводине
* **Покрајински секретаријат** – Покрајински секретаријат за пољопоривреду, водопривреду и шумарство
* **Министраство** – Министарство пољопривреде, шумарства и водопривреде
* **ПИС** **послови**– прогнозно-извештајни послови у заштити биља
* **ПСС АПВ –** Пољопривредна саветодавна служба АПВ коју чине: пољопривредне стручне службе, пољопривредне саветодавне и стручне службе са подручја АП Војводине, Истраживачко-развојни институт Тамиш д.о.о. Панчево и Енолошка станица д.о.о. Вршац, а које учествују у обављању саветодавних послова са одређеним бројем саветодаваца,
* **ПИС АПВ -** Прогнозно извештајна служба у заштити биља АПВ
* **FADN** **систем**- Систем рачуноводствених података на пољопривредним газдинствима у Републици Србији
* **АгроСенс АПВ** - дигитална платформа коју је развио Институт БиоСенс из Новог Сада за потребе електронске обраде и мониторинга Конкурса које расписује Покрајински секретаријат
* **ЈАВНИ ПОЗИВ**- Јавни позив за учешће правних лица у обављању саветодавних и прогнозно извештајних послова у заштити биља у АП Војводини у 2025.години,
* **Основни програм**-Основни програм саветодавог рада
* **Посебни програм**-Посебни програм саветодавног рада.

**ВРЕМЕНСКИ ОКВИР ОБАВЉАЊА ПОСЛОВА**

ПСС АПВ саветодавне послове обављају у периоду од 01.01.2025. до 31.12.2025. године у континуитету, у складу са наведеним програмима, овим Упутством и Програмима рада сваке појединачне службе које улазе у састав ПСС АПВ, а који су достављени уз пријаву на ЈАВНИ ПОЗИВ.

**ОСНОВНИ ПРОГРАМ**

Основни програм представља програм саветодавних послова где се користећи различите методе саветодавног рада пружа подршка: пољопривредним произвођачима, удружењима, асоцијацијама и задругама и свим заинтресованим лицима која се баве пољопривредом са циљем да боље управљају својим газдинством, остваре високе приносе и унапреде своју производњу. На овај начин путем обављања саветодавних послова даје се значајан допринос очувању и развоју пољопривреде, очувању природне средине и руралног развоја на подручју АП Војводине.

**Задатке које ће ПСС АПВ спроводити у 2025.години, а које треба истаћи односе се на:**

* **Узорковање земљишта код одређеног броја пољопривредних произвођача који се пријаве на Јавни позив за узорковање пољопривредног земљишта са својих парцела за примену варијабилног ђубрења у складу са резултатима анализе узетих узорака земљишта и праћење свих корака производње путем електронске књиге поља( у оквиру Геопортала покрајинског секретаријата).**
* **Упознавање са конзервацијском обрадом земљишта и регенеративном праксом кроз прикупљање одређених параметара са одређеног броја газдинстава, којима би се уочили ефекти оваквог начина обраде земљишта и праксе.**
* **Успостављање тешње сарадње и пружање подршке женама носиоцима пољопривредних газдинстава или оних које би могле да се укључе у неке видове пољопривредне производње кроз основне или допунске делатности; кроз упознавање са позитивним примерима остварене сарадње са саветодавцима и оствареним резултатима и додатно мотивисање саветодаваца за овакав рад и сарадњу.**
* **Едукација пољопривредних произвођача о поступцима за правилно збрињавање амбалаже од пестицида након примене хемијских средстава, која су по хемијској категоризацији опасан отпад и повезивање пољопривредника са званичним оператерима који се баве преузимањем амбалаже од пестицида.**
* **Набавка, складиштење и контролисана дистрибуција препарата за сузбијање глодара на терену које покривају које покривају својим подручјем деловања правна лица која учествују у обавањању саветодавних послова у области пољопривреде.**

Ради остваривања ових задатака свака служба која улази у састав ПСС АПВ је у обавези да пошаље или објави Јавни позив за своје подручје деловања за пријаву заинтресованих произвођача који би имали бесплатно узорковање земљишта са одређених парцела у циљу примене варијабилног начина ђубрива, ради остварења економских уштеда, праћења плодности коришћеног пољопривредног земљишта, а у исто време би се код ових произвођача путем електронске књиге поља пратила и примена пестицида и свих корака у производњи путем апликације Гео-Портала Покрајинског секретаријата ради остваривања контролисане производње са смањеним бројем третирања и очувања природе. Такође би се на овај начин пратили и реализовали и огледи, који се изводе у оквиру правних лица која учествују у обављању саветодавних послова у 2025.години. Правна лица учесници у саветодавним пословима су у обавези да представнике општина и насељених места обавесте о предстојећим активностима везаним за прикупљање амбалаже од пестицида и да се лоцирају места где ће се прикупљати амбалажни отпад и обавесте произвођаче о томе на свом подручју деловања.

У циљу већег укључивања жена у бављење пољопривредом неопходно је утврдити области и теме интресовања жена које живе на селу путем анкета које би саветодавци проследили на што већи број адреса или путем јавног позива, а саветодавци који су имали добру сарадњу током протеклих година или током 2025.године са женама које се баве пољопривредом моћи ће да се пријаве на конкурс и прикажу резулате рада таквих газдинстава као позитиван пример резултата подршке и своје сарадње са тим газдинствима.

Због велике најезде глодара претходне године Покрајински секретаријат ће путем јавне набавке набавити препарате за сузбијање глодара, који ће се чувати на једном или више места ( код ПСС АПВ где за то постоје услови, адекватан магацински простор). У координацији са Пољопривредним факултетом из Новог Сада и ПСС АПВ ће се током године вршити дистрибуција ових препарата на терену уз помоћ саветодаваца у периодима када популација глодара на појединим подручјима достигне критичну бројност. Крајњи корисницу су РПГ-ови.

**НАПОМЕНА: Детаљне инструкције у колико буде било потребно везано за наведене задатке биће прослеђене свакој служби након доношења Пријава на ЈАВНИ ПОЗИВ и доношење Одлуке о расподели средстава по ЈАВНОМ ПОЗИВУ.**

**У оквиру Основног програма саветодавци су у обавези да :**

1. **Остваре сарадњу са партнерским газдинствима**

Саветодавци су у обавези да **успоставе сарадњу са 23-40** **партнерских газдинстава по саветодавцу.**

Произвођачи – носиоци партнерских газдинстава ће као резултат ове сарадње имати могућност да добију савете и помоћ везано за своју производњу током године кад год је то потребно (у директном контакту са произвођачем - **обиласком газдинства минимум 3 пута годишње**). У колико је сарадња са партнерским газдинствима успостављена предходне године потребно је да се ажурирају подаци у Основном картону партнерског пољопривредног газдинства за 2025. годину, као и да се у софтверској апликацији редовно уносе подаци о реализованим активностима и датим саветима. У колико неко партнерско газдинство сарађује са саветодавном службом више од 3 године потребно је извршити замену, увођењем и склапањем сарадње са новим газдинством.

Произвођачи носиоци партнерских газдинстава ће бити информисани и обучени о значају следљивости производње и имати могућност да воде евиденцију кроз књигу поља своје производње где ће добијати савете и препоруке везано за заштиту својих усева од штетних организама, који могу да угрозе њихову производњу и где ће произвођаче пратити инструкције добијене од ПСС АПВ и ПИС АПВ. Партнерска гздинства ће бити усмеравана да у производњи рационално примењују пестициде у заштити усева и хранљиве материје( ђубрива) и имаће могућност да се пријаве путем Јавног позива за бесплатну анализу земљишта и примену варијабилног начина ђубрења својих парцела, како би производи које произведу били без остатака пестицида ( здравствено безбедни) и да би се допринело очувању природних ресурса и животне средине. Ови произвођачи ће бити детаљно информисани и обучени за безбедну примену пестицида и поступање са амбалажом након завршених прскања усева( амбалажни отпад од пестицида ) и другим мерама и информацијама, које им буду потребне и за које ови произвођачи искажу интерес или потребу. Током године са партнерским газдинствима се могу користити сви видови комуникације у циљу размене информација и подршке.

На нивоу сваке службе из ПССС АПВ код 5 газдинстава ће се пратити параметри везани за конзервацијску обраду земљишта и регенеративну праксу производње у складу са накнадно достављеним инструкцијама.

**Саветодавци сточари** поред помоћи и савете које дају везано за сточарску производњу прате код својих газдинстава и амбијенталне услове гајења стоке, и сагледавањем постојећег стања и хигијене и дају препоруке фармерима за побољшање истих. Такође код 5 својих партнерских газдинстава прикупљаће податке неопходне за израду калкулације за производњу млека.

1. **Остваре сарадњу са осталим газдинствима**

Сарадња **са осталим газдинствима** односи се на решавање појединачних проблема или потреба произвођача који се обрате спорадично за помоћ и подршку било да је то везано за технологију производње, добијање субвенција Покрајинског секретаријата или утврђивање чињеничног стања код газдинстава која су конкурисала за субвенције, Покрајинског секретаријата или информисање произвођача о различитим нивоима доделе субвенција.

Сарадња се остварује путем свих врста контаката: телефонским путем, путем електронске поште, путем друштвених група или директним контактом са произвођачем (доласком произвођача у ПСС/ПССС или ИРИ Тамиш или одласком саветодавца на газдинство). Потребно је остварити контакт и сарадњу током године са минимум 70 осталих газдинстава.

1. **Прате и прикупљају рачуноводствене податаке**

Агроекономисти и саветодавци других профила ће произвођачима и другим субјектима по потреби помагати информацијама важним за добијање различитих субвенција и пријављивању на конкурсе за подстицаје Покрајинског секретаријата , тумачењу закона, уредби, правилника и друго. Агроекономисти ће учествовати у **праћењу и прикупљању рачуноводствених података** на минимум 10 газдинстава и по потреби у изради одређених анализа у договору са Покрајинским секретаријатом и Центром за усавршавање и по потреби учествовати у изради бизнис планова.

**Прикупљање рачуноводствених података** **са одређеног броја пољопривредних газдинстава -FADN** **систем** се ради на начин и по плану и роковима који се дефинишу у сарадњи са Министарство пољопривреде и националне координациона групе задужена за прикупљање рачуноводствених података. Ове послове обављају саветодавци или обучени стручњаци који имају сертификат или су у фази обуке за добијање сертификата. Број праћених FADN газдинстава дефинише се на нивоу сваке службе, почетком године, а саветодавци и друга лица, која учествују у прикупљању рачуноводствених података **могу прикупљати рачуноводствене податке са 4 до 14 и више пољопривредних газдинстава**, **тако што минимум једном у кварталу посете пољопривредно газдинство које је прихватило да учествује у FADN систему од пољопривредних произвођача** и прикупе потребне рачуноводствене и друге податке везане за пољопривредно газдинство за **производну** 2024. годину. **У 2025.години планирано је да се за подручје Војводине прикупе рачуноводствени подаци по FADN методологији са укупно 530** **газдинстава.** Овај број може бити на крају године мањи или већи у колико буде потребно и донесе се одлука на нивоу националног тима да се прихавти мањи број или повећа број газдинстава у узорку сходно повећању броја газдинстава у укупном узорку или услед одређених објективних разлога( одустајању пољопривредних произвођача за учешће у FADN систему илиодласком саветодавца и друго).

Сви учесници у FADN су у обавези да учествују у едукацијама из ове области и да се придржавају рокова који су дефинисани планом FADN активности за 2025. годину. Координатори за FADN су у обавези да преносе све важне информације осталим FADN учесницима из своје службе, координирају рад свих учесника у FADNу оквиру своје службе и да исконтролишу унете податке у софтверку апликацију пре званичног почетка валидације унетих података у софтвер. Учесници у овим пословима су одговорни за извршење FADN активности Покрајинском секретаријату и Министарству пољопривреде.

**ТАБ.1 Преглед правних лица и планираног броја FADN газдинстава која ће се пратити у 2025.години**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| ПСС Нови Сад | ПСС Вршац | ПСС Бачка Топола | ПСС Рума | ПСС  Сомбор | ИРИ Тамиш Панчево | ПСС Сента | ПССС Субо-тица | ПССС Врбас | ПСС Зрења-нин | ПСС Кики-нда | ПСС Срем-ска Мит-ровица |
| 42 | 48 | 32 | 62 | 38 | 60 | 42 | 46 | 36 | 42 | 42 | 40 |

1. **Пружају савете и подршку и пољопривредним произвођачима који се**

**баве органском и интегралном производњом.**

Саветодавци специјализовани за ове области, ће по потреби заинтресованим произвођачима за органску и интегралну производњу пружати помоћ и подршку .

1. **Подстицање већег учешћа жена и младих у бављењу пољопривредном производњом путем снимања потреба и пружања помоћи и подршке код организовања**: пољопривредне производње, културних манифестација, такмичења, сајмова и слично и помажу им да остваре зацртане циљеве везане за своју производњу, укључење у агробиотуризам или неговање и очување традиције и културне баштине.

У циљу повећања учешћа жена у пољопривредној производњи и њиховог значаја за развој сеоских заједница биће посебно промовисани позитивни примери сарадње саветодаваца и остварених добрих резултата таквих газдинстава**.**

1. **Подстичу пољопривредне произвођаче да се организују у удружења, асоцијације или задруге и помажу им код оснивања истих у изради потребне документације**.

У 2025.години саветодавци ће са земљорадничким задругама, удружењима и асоцијацијама пољопривредних произвођача активно учествовати на обавештавању свих чланова о могућим начинима збрињавања амбалаже од пестицида и повезивању удружења, задруга и асоцијација са оператерима који преузимају и транспортују амбалажу пестицида до крајњег одредишта. **Сваки саветодавац треба да оствари сарадњу збирно са минимум 5 оваквих субјеката током године (са минимум 3 обиласка у удружењу или ПСС/ПССС**). Картон за земљорадничке задруге, удружења, асоцијације пољопривредних произвођача и друге групе са којима се током 2025. године сарађује потребно је ажурирати са подацима за 2025. годину.

**Посебну пажњу поклонити удружењима жена и на основу анкете снимити област интресовања и потребе за едукацијама и у софтверу за праћење саветодавног рада евидентирати едукације где су учествовале жене, а на основу спроведених анкета за области интресовања жена које се баве пољопривредом припремити теме за едукације.**

1. **Едукују пољопривредне произвођаче и преносе важне информације путем организованих предавања и радионица у зимском периоду или током године**

Едукације се врше из различитих области, као што су: поступање са пестицидном амбалажом, органска производња и актуелне ИПАРД-а мере, безбедна примена пестицида, значај следљивости производње и вођење евиденције о свим корацима биљне производње, значају очувања плодности земљишта, доброј произвођачкој пракси и значају одржавања еколошке равнотеже у животној средини, значају плодореда, заштита пчела од тровања, резистентност корова на хербициде и антирезистентна стратегије и друго што саветодавац сматра да је потребно презентовати из своје области и теме за које произвођачи и жене и млади на селу искажу интрес или потребу. **Код пријаве на ЈАВНИ ПОЗИВ од наведених или других тема издвојити по уоченој заинтресованости произвођача из предходне године или на основу анкете минимум 4 теме као приоритене - обавезне теме за предавања и 2 теме за радионице .**

**Одржавање предавања** - **Сваки саветодавац је у обавези да одржи минимум 10 предавања (самостално или са колегама из ПСС).** У оквиру ПСС АПВ у службама у којима има два или више саветодаваца истог профила предавања могу да одрже и два саветодавца истог профила заједно (али са различитим темама). **Предавања се организују у различитим насељеним местима са свог подручја деловања**. Предавање се, ако за то постоје адекватни услови и специфична потреба, могу организовати и у оквиру сопствених просторија.

**Предавања се организују и одржавају за најмање 10 заинтересованих учесника, а укупан број предавања по саветодавцу није ограничен и зависи од ситуације на терену и потреба пољопривредних произвођача.** У колико се јаве специфични услови предавања се могу организовати и путем видео телефонске платформе (Zoom или слично) или коришћењем снимљених материјала који се могу послати партнерским газдинствима и заинтресованим лицима путем мејла; могу се пуштати на посебним каналима за то намењеним или поставити на порталу ПСС АПВ, сопственом сајту, на РТВ Војводини или радио и телевизији на свом подручју деловања. **Сваки саветодавац треба да има 6 различитих тема од којих су 2 из групе тема пријављених као обавезне на нивоу целе службе.** Тема везана за ИПАРД мере су важне и свакако их треба уврстити у предавања **.** Приликом прављена плана за одржавање предавања треба се трудити да се предавања одрже у што већем броју насељених места.

**Радионице**  - се реализују са одабраном заинтресованом групом пољопривредних произвођача путем интерактивног рада. **Број радионица је минимум 7 годишње по саветодавцу,** а број и теме реализованих радионица зависиће од услова на терену и потреба и интресовања пољопривредних произвођача. **Радионица се организује за минимум 5 произвођача исте или различите области производње.**  У оквиру једне радионице могу учествовати и два саветодавца истог профила у колико презентују различите теме. Радионице се могу реализовати у насељеним местима у региону који саветодавац покрива или у просторијама службе или путем зум платформе у колико је то неопходно. **Саветодавци механизатори и саветодавци за заштиту биља и ратари су у обавези да ураде 1 радионицу са темом: безбедна употреба прскалица и поступање са амбалажним отпадом од пестицида.** Радионице могу организовати највише три саветодавца различите струке истовремено у колико радионица траје више од 4 сата и у колико сваки саветодавац покрива различите области( сегменте) рада.

**Трибине** - Организују се по потреби, у циљу пружања детаљних појашњења и стручне помоћи заинтересованим пољопривредним произвођачима за остваривање права на коришћење различитих врста подстицаја из различитих извора у складу са законом којим се уређују подстицаји у пољопривреди и руралном развоју или за промовисање одређених резултата или анализа и друго на захтев Покрајинског секретаријата.Трибине се организују за већи број пољопривредних произвођача (20 и више). Током године на нивоу ПСС/ПССС АПВ организовање трибина и њихов број зависиће од услова и потреба произвођача и Покрајинског секретаријата. Трибине се организују самостално или у сарадњи са локалном самоуправом или другом институцијом.

**Обука произвођача корисника ИПАРД мера** у трајању од 50 сати се организује за

произвођаче на њихов захтев по методологији које је прописало Министарство пољопривреде.

1. **Учествују у примењеним истраживањима (кроз систем огледa)** у циљу

праћења или утврђивања одређених чињеница или решавања конкретних проблема у: биљној и сточарској производњи, примени агротехничких мера, сузбијању штетних организама. На огледнм парцелама служби које чине ПСС АПВ организују се 1 до 2 пута годише окупљање већег броја пољопривредника на „ДАНИМА ПОЉА“ у оквиру којих се презентују пољопривредним произвођачима резултати: сортних, хемијских, агротехничких и других огледа који се реализују током године.

1. **Давање препорука и саопштења**: саветодавци који учествују у

саветодавним пословима су у обавези да током године дају препоруке и саопштења путем раположивих средстава јавног информисања: новина, радио и телевизије, портала или на други начин како би што већи број произвођача имао могућност да користи ове информације. Такође су **у обавези да припреме и 6-10 текстова за емисију“ Зелена прогноза“ која се емитује на РТВ Војводини везано за актуелне проблеме и области деловања саветодаваца**.

1. **Учествују у стручним едукацијама за саветодавце у складу са**

**Програмом едукација планираног за 2025. годину и усвојеног од стране Покрајинског секретаријата али могу учествовати и у едукацијама организованим од стране Министарства пољопривреде** и организација које изводе пројекте (ФАО, Светска банка, ГИЗ и друге организације) у колико се организујују едукације из актуелних тема саветодавци могу учествовати и на овим едукацијама, али бодове могу добити само на едукацијама које се реализују по програмима Покрајинског секретаријата или Министарства пољопривреде.

1. **По потреби учествују у прикупљању узорака за лабораторијско**

**испитивање појединих параметара од значаја за квалитет и безбедност пољопривредних производа** и производа добијених прерадом као и прикупљању других параметара значајних за реализацију одређених задатака по добијеним инструкцијама од стране Покрајинског секретаријата ( у колико за то буду постојали услови) .

**12. Прикупљање цена пољопривредних производа и пољопривредних инпута** **у оквиру успостављеног система тржишних информација – STIPS-а.** Цене пољопривредних производа и инпута се прате током целе године и у овом праћењу **учествује минимум 2 лица: саветодавци или стручњаци запослени у правном лицу,** који ове поприкупљене **податке уносе у софтвер STIPS-а петком односно до понедељка до 10 часова сваке недеље** **од почетка до краја године**. **Обавезу прикупљања података за STIPS имају: ПСС Пољопривредна станица Нови Сад, ПССС Суботица, ПСС Зрењанин, ПСС Кикинда, Истраживачко-развојни институт Тамиш Панчево, ПСС Сомбор и ПСС Сремска Митровица** **и наведене службе су одговорне за извршење ових активности Покрајинском секретаријату и Министарству пољопривреде**.

**13.Праћење радова у пољопривреди (EUROSTAT) и давање процене приноса ратарских, и воћарских култура** **ће се спроводити у периоду од 1.марта до 30. новембра 2025.године**; на начин и у роковима како је прописао Републички Завод за статистику Републике Србије. У праћењу радова за EUROSTAT учествује ратар и воћар или у колико правно лице нема запослено лице ових профила, **податке ће прикупљати саветодавац или стручњак кога директор одреди у оквиру ПСС/ПССС АПВ .** **Приликом пријаве у оквиру програма рада треба навести који саветодавци и стручна лица ће учествовати у обављању ових послова.** **Потребне податке је обавезно уносити у web апликацију РЗС сваког уторка до 12 часова у наведеном периоду године.**

**14.Праћење произвођача који су се пријавили за подстицаје Покрајинског секретаријата-** **МОНИТОРИНГ КОНКУРСА**

Учесници у Основном програму су обавези да врше мониторинг над Конкурсима које расписује Покрајински секретаријат.

Мониторинг може бити нулти, редован или ванредан.

Нултим мониторингом („нулта контрола“) саветодавац утврђује затечено чињенично стање на терену пре подношења пријаве. О томе сачињава фото документацију и отпрема је на платформу АгроСенс АПВ. Уколико на месту инвестиције затекне исту или сличну инвестицију о томе оставља забележбу у прозору „Коментар“.

Редован мониторинг („завршна контрола“) се започиње издавањем налога од стране извршиоца Покрајинског секретаријата кроз платформу АргоСенс АПВ. Извршилац Покрајинског секретаријата уноси број парцеле, податке о кориснику и податке о инвестицији као што су место инвестиције, опис инвестиције, година производње, серијски број и друге значајне податке о инвестицији као што су количина или површина и слично сходно елементима рачуна и спецификације (извршилац може да отпреми рачун и спецификацију). По пријему налога Саветодавац је дужан да се телефонским позивом информише код корисника да ли је предметна инвестиција монтирана или не, уколико предметна инвестиција није монтирана може да остави Кориснику додатни рок од пет дана да изврши монтажу, а уколико Корисник обавести саветодавца да ни у додатном року неће извршити монтажу саветодавац ће о томе обавестити Покрајински секретаријат. Саветодавац или лице задужено за контролу –мониторинга конкурса је дужан да у року не дужем од 15 дана, обиђе корисника и сачини јасну фото документацију на наведеном месту инвестиције о предмету инвестиције на којој ће се јасно видети инвестиција, а посебно је потребно да се јасно види: серисјки број (у колико постоји), боја машине, количина (нпр. све појилице, све пластенике, ИД сваке животиње и друго). Уколико инвестиција обухвата више парцела потребно је фотографисати инвестицију на свакој парцели, а кад је предмет инвестиције пластеник или противградне мреже или подизање вишегодишњих засада или ограђивање или системи наводњавања у типу ренџер, центар пивот, корнер пивот и линеар; парцела која је предмет инвестиције се слика са све четири међне тачке парцеле. Уколико је предмет инвестиције прикључна механизација и опрема која се не поставља на парцелама (тифон, пумпа за наводњавање, агрегат за наводњавање) инвестиција се може фотографисати у економском дворишту. Фото докуметација од минимум пет (5) фотографија се отпрема на платформу АгроСенс АПВ, а потом је саветодавац дужан је да у потпуности под пуном материјалном и кривичном одговорношћу попуни формулар који се налази у Агросенс платформи. Формулар електронски потписују саветодавац и директор правног лица саветодавца које је вршио контролу. Саветодавац може унети и напомене у прозор под називом „Коментар“ .

Ванредни мониторинг се започиње издавањем налога за вршење мониторинга код корисника код којих је у ранијем периоду извршен редован мониторинг, али период праћења инвестиције није истекао. Ванредни мониторинг започиње издавањем налога од стране Покрајинског секретаријата кроз платформу АргоСенс АПВ, с тим да налог може да буде праћен и детаљнијим упутством у погледу битних елемената мониторинга који се шаљу одговорном лицу у свакој служби у оквиру ПСС АПВ. Уколико Покрајински секретаријат не да специфично упутство у погледу ванредног монторинга саветодавац је дужан да састави фото докуметацију и сачини коментар на начин описан код редовног мониторинга.

У оквиру Основног програма учесници у овим пословима су у обавези и да Корисницима који су аплицирали за добијање подстицајних средства Покрајинског секретаријата изврше утвђивање чињеничног стања за предмет тражених субвенција, али ће им и давати савете (по потреби) да унапреде своју производњу, како би средства која буду добили могли искористити на најбољи начин.

**ОПШТЕ НАПОМЕНЕ**

Све своје активности саветодавци и учесници у реализацији програма евидентирају у софтверу за праћење саветодавног рада. У софтвер је потребно уносити и што више напомена, везано за стање газдинства (код првог сусрета са газдинством и касније везано за производњу, сорте, климатске услове, дате савете и препорука , како би на **крају године могао сваки саветодавац да за своја 3 газдинства направи краћу анализу производње.** За све нова газдинства и удружења потребно је евидентирати основне податке у Софтверу: име презиме, место и телефон и да се попуни Основни картон газдинства или удружења, а за постојеће у колико је могуће потребно је ажурирати податке за 2025.годину . Исто се односи и за удружења, асоцијације и задруге са којима се сарађује или оствари контакт као и за партнерска газдинства.

У колико се јави заинтресована група пољопривредних произвођача за њих се могу организовати Курсеви и Зимске школе по потреби у трајању 2-5 дана. У курсевима и зимским школама може учествовати 2-5 саветодаваца у колико је то потребно да би се покрили сви аспекти одређене пољопривредне производње, а зимске школе се организују за минимум 5 произвођача.

Примењена истраживања путем огледа се спроводе ради провере одређених чињеница у пракси или добијања решења за конкретне проблеме који се јављају у производњи или преради пољопривредних производа.

Подразумева постављање: агротехничких, хемијских или других огледа везаних за биљну, сточарску или неку другу производњу. ПСС/ПССС АПВ може учествовати и у организовању других манифестација којима се промовише пољопривредна производња, културно-историјска баштина или рурални развој на свом подручју деловања.

Свака ПСС/ПССС је у обавези да за време зимских предавања обавести пољопривредне произвођаче са свог подручја деловања о обавезама које проистичу из Правилника о начину обављања периодичног прегледа уређаја за примену средстава за заштиту биља и временском периоду у коме се обавља, као и начину евидентирања извршеног периодичног прегледа уређаја за примену средстава за заштиту биља, обрасцу потврде о функционалности уређаја за примену, начин обележавања и обрасцу ознаке за обележавање уређаја за примену као и уређајима за примену који су у употреби за које се периодични преглед не обавља. Све службе које чине ПСС АПВ организују и учествују у показним радионицама за проверу (тестирање) исправности прскалица и атомизера. Ове показне радионице могу се организовати у колико исте имају запосленог или ангажованог механизатора ( или машинског инжењера) и техничара у сарадњи са колегама заштитарима или ратарима из своје или колегама из друге службе ), у колико има заинтресованих пољопривредних произвођача и постоји опрема за ову намену или је постигнут договор да се користи опрема друге ПСС, ПССС или пољопривредне школе..

Свака ПСС, ПССС, ИРИ Тамиш је у обавези да припреми најмање 3 флајера и 1 брошуру (са тематиком дефинисаном код предавања и радионица), коју треба припремити у електронској верзији и поставити је на Портал Саветодавне службе, од којих ће се бар један флајер или брошура штампати у одређеном тиражу за сопствене потребе и потребе пољопривредних произвођача.

Такође свака ПСС/ПССС АПВ учесница у програму је у обавези у колико нема да изради кратак филм о својој служби у трајању од 8-10 минута. Све активности, као и права и обавезе учесника у реализацији програма дефинисаће се Уговором, а у колико се не реализују уговорене обавезе Покрајински секретаријат може тражити повраћај средстава или раскид уговора .

У току године у колико Покрајински секретаријат одреди неки нови посао који није био дефинисан Програмом, а сматрају га приоритетним учесници у реализацији Основног програма су у обавези да их реализују, као да су део програма.

**\*\*\***

У складу са усвојеним програмима за обављање саветодавног рада и овог упутства свака ПСС/ПССС, ИРИ Тамиш и Енолошка станица , ако се пријаве на ЈАВНИ ПОЗИВ за учешће у Основном програму је у обавези да код пријаве на ЈАВНИ ПОЗИВ достави и свој програм рада за 2025. годину израђену складу са Годишњим програмом рада за 2025.годину ( дефинисаног у Службеном листуАПВ број57/2024.) и овим Упутством, са дефинисаним ставкама из Јавног позива и предлогом потребних средстава за реализацију планираних послова. Све активности које се наведу да ће се реализовати у 2025. години, у оквиру свог Програма рада за 2025. годину, наводе се збирно на нивоу службе за све учеснике у реалиазцији наведених послова.

|  |  |
| --- | --- |
|  | **Покрајински секретар** |
|  | **Владимир Галић** |